पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। एक बार फिर ब्रजवासी हथनीकुंड बैराज से यमुना में पानी छोड़े जाने की मांग को लेकर एकजुट होना शुरू हो गए हैं। इस बार उन्होंने हरिद्वार में हरकी पौड़ी पर शपथ ली की कि यमुना नदी में पानी छुड़वा कर ही दम लेंगे। इसके लिए वें जान की बाजी भी लगाने को तैयार है। यमुना रक्षक दल व भारतीय किसान यूनियन के राष्ट्रीय अध्यक्ष भानू प्रताप सिंह ने कहा कि कितने दुख की बात है यमुनानगर में यमुना नदी का सारा पानी रोक लिया जाता है।
जैसे ही नदी पहाड़ से उतरी है सूख जाती है। हालात यह है कि सोनीपत में तो नदी इस कदर सूख गई कि पांच पंाच फीट नीचे तक पानी नहीं है। इससे अंदाजा लगाया जा सकता है कि सरकार कैसे नदी को मारने पर तुली हुई है।
उनका कहना है कि कोई भी नदी तब तक जिंदा है जब तक कि इसमें पानी है। यदि पानी ही नहीं होगा तो नदी बचेगी कैसे। इससे भी बड़ी बात तो यह है कि यमुना नदी उनकी आस्था से जुड़ी है। ब्रज में यमुना का पानी स्नान के लिए चाहिए होता है। लेकिन वहां तो दिल्ली के गंदे नाले का पानी पहुंच रहा है। ऐसे में हम सभी को एकजुट होकर यमुना के मुक्तिकरण अभियान में भाग लेना चाहिए। इस मौके पर रक्षक दल के सुनील सिंह और दल के राष्ट्रीय अध्यक्ष कृष्ण दास ने कहा कि जब तक यमुना को मुक्त नहीं करा देते तब तक आंदोलन जारी रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn